Að gefnu tilefni skal tekið fram að Grunnskóli Seltjarnarness er ávallt opinn og tekur á móti nemendum , nema annað sé sérstaklega tekið fram . Viðbrögð grunnskóla vegna óveðurs eru samræmd fyrir allt höfuðborgarsvæðið og tilkynningar til foreldra um röskun á skólastarfi eru sendar út í samræmi við tilmæli frá Slökkviliði höfuðborgarsvæðisins ( SHS ) . Í leiðbeiningum frá SHS er tekið fram að foreldrar leggi ávallt sjálfir mat á það hvort fylgja þurfi barni í grunnskóla , óháð því hvort tilkynning hafi borist frá yfirvöldum . Meti foreldrar aðstæður svo að ekki sé óhætt að börn þeirra sæki skóla , skulu þeir tilkynna skólanum um það og lítur skólinn á slík tilvik sem eðlilegar fjarvistir . Sama gildir ef börn eða foreldrar lenda í vandræðum á leið sinni til skóla og verða frá að hverfa